**A Collegium Seraphicum Házirendje**

 A kollégium lakói beköltözésükkel **elfogadják a házirendet**, és egyben kötelezettséget vállalnak arra, hogy az együttélés írott és íratlan szabályait, normáit betartják. Messzemenően figyelembe veszik valamennyi lakótársuknak a pihenéshez, a tanuláshoz, a tisztasághoz és egészséghez, az emberi méltóság megőrzéséhez való jogát, amelynek érdekében önként lemondanak minden olyan tettről, cselekvésről, amely társaikat ezekben gátolja, zavarja.

1. A kollégiumban kizárólag oda felvett hallgatók lakhatnak. A lakók **szobabeosztás**át a kollégium Diákbizottsága készíti el, melyet a kollégium igazgatója hagy jóvá. Ennek egyoldalú megváltoztatása a kollégiumi lakhatásból való kizárást vonja maga után.

2. A kollégiumban beléptető-rendszer működik.

3. **Vendéget fogadni** 800–2200 óra között lehet. Külön bejelentést nem kell tenni, de az aulában elhelyezett beíró füzetben kötelező a vendégfogadás regisztrálása. A vendégnek 2200 óráig el kell hagynia a kollégium területét! A vendég beengedését és távozását a vendégül látónak kell felügyelnie. A házirend előírásai a vendégre nézve is kötelezőek. A vendég magaviseletéért a vendégül látó teljes körű felelősséggel tartozik.

4. A folyosókon **csendet** kérünk a nyugodt tanulás és pihenés érdekében. A szobákból mások nyugalma érdekében hangoskodás, hangos zene, vagy más zavaró zaj nem szűrődhet ki. Vizsgaidőszakban a csend megtartása a kollégium egész területén fokozottan érvényes! A rendszeresen zajongó hallgató kollégiumi jogviszonyát az igazgató rendkívüli felmondással megszűntetheti.

5. A kollégiumban minden lakó köteles betartani a **tűzrendészeti** és balesetvédelmi **szabályok**at. A kollégium épületének egész területén TILOS a dohányzás. Ennek megszegése fegyelmi felelősséget von maga után. Dohányozni csak a kijelölt területen lehet. A fentiek be nem tartása esetén a kollégiumi tagság azonnal megszüntethető.

 A lakószobákban szigorúan tilos tűzveszélyes anyagok és készülékek, valamint az egészségre, környezetre és a biztonságra veszélyt jelentő anyagok, tárgyak használata. Tűz esetén azonnal jelezni kell a tűzjelző gombbal (klauzúrában, a szerverszekrénnyel szemben található). Értesíteni kell a kollégium vezetőségét és a lehetőségekhez képest meg kell kezdeni a tűz oltását. A tűzveszély jelzésére szaggatott csengetés és a tűzjelző csengő együttes működtetése figyelmeztet.

 A felmerülő veszélyhelyzeteket, üzemzavart, meghibásodást, hiányosságokat a kollégium vezetésénél azonnal jelenteni kell. Egyidejűleg törekedni kell azok megszüntetésére, a balesetveszély elhárítására.

6. A szobákban számítógépet lehet használni. Más nagy teljesítményű fogyasztók használata szigorúan tilos! E szabály be nem tartása esetén a hallgató a plusz energiafogyasztás megtérítésére kötelezhető!

7. A takarítószemélyzet tanév közben csak a folyosókat, WC-ket, zuhanyzókat és a közös helyiségeket takarítja. A lakószobák **takarítás**a, a kollégiumi hűtők és a hallgatói konyha rendszeres rendben tartása a hallgatók feladata. A tisztaságot, a szobák rendeltetésszerű használatát és a berendezési tárgyak épségét a kollégium vezetősége rendszeresen ellenőrzi. A szoba takarítatlansága figyelmeztetést von maga után. Többszöri figyelmeztetés után a szoba lakóinak a kollégiumi jogviszonyát az igazgató megszűntetheti. A takarításhoz szükséges eszközök a vizesblokkokban találhatók.

8. A falakra, ajtókra és egyéb berendezési tárgyakra ragasztani, szögelni tilos! Az okozott kárt meg kell téríteni.

9. A szobákban és a közös helyiségekben (kivéve az étkező, konyha) főzni, élelmiszert tárolni, valamint étkezni – az ÁNTSZ rendelkezése értelmében – tilos!

10. Aki beteg, rosszul van vagy baleset érte, azonnal értesítse a kollégium vezetőségét, hogy intézkedni tudjon. A kollégium orvosi ellátásának helye és ideje a faliújságon található.

11. A lakószobákból, a konyhákból, vizesblokkokból egyéb közösségi helységekből való távozáskor **el kell oltani a villanyt**, **le kell kapcsolni az elektromos fogyasztókat, el kell zárni a vízcsapot és be kell zárni az ablakokat.**

12. Ellenőrzéskor és rendkívüli esetben a lakószobák ajtaját a kollégium vezetése kinyithatja.

13. A kollégium területén nem kollégiumi tulajdont képező értéktárgyakért a kollégium nem vállal anyagi felelősséget.

14. A tanulótermek, konditerem és az étkezők használatára és rendjére a helyiségekben található külön utasítás érvényes.

15. Az **alapvető viselkedési kultúra** minden egyetemistától és főiskolástól elvárt.

16. Aki az egyházi és világi hatóságok előtt a kollégium jó hírét lejáratja, kollégiumi tagsága azonnali hatállyal megszüntethető.

17. A **Veni Sanctén** és **Te Deumon minden** kollégistától elvárt a **részvétel. A szakkollégisták kötelezettségei ezen felül: részvétel a kollégium ÉVI EGY lelkigyakorlatán, HAVI EGY FerencESTen, a munkacsoportok munkájában, továbbá egy választható tanegység elvégzése.** Ez alól *kizárólag az igazgató adhat felmentést.*

19. A leány és fiú hallgatók egymás szobáiban 800–2200 között tartózkodhatnak, a vendégül látó hallgató szobatársainak belegyezésével! A szobában lakók pihenését, tanulását feleslegesen ne zavarjuk!

20. Amelyik szobában lakók tartózkodnak, azt belülről bezárni tilos (rosszullét, tűzeset stb. miatt ekkor kívülről nem tudunk segítséget nyújtani)! Kizárólag a kollégium által biztosított kulcsot lehet használni. A zár vagy kulcs megrongálódását azonnal jelenteni kell!

21. Bárminemű szándékos rongálásért a hallgató(k) az okozott kár megtérítésére kötelezhető(k)!

**Annak, aki a kollégium közösségi életére és rendjére vonatkozó utasításokat
sorozatosan megszegi, a kollégiumot el kell hagynia!**

Pécs, 2025. szeptember 1. Dobosiné Rizmayer Rita

igazgató

A házirendet elfogadom:

 \_\_\_\_\_\_\_\_\_\_\_\_\_\_\_\_\_\_\_\_\_\_

 aláírás